Návrh rozhodnutie Rady o podpísaní protokolu, ktorým sa mení a dopĺňa dohovor o režime plavby na Dunaji z 18. augusta 1948 (Belehradský dohovor) /* KOM/2008/0700 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.11.2008 KOM(2008) 700 v konečnom znení Návrh ROZHODNUTIE RADY o podpísaní protokolu, ktorým sa mení a dopĺňa dohovor o režime plavby na Dunaji z 18. augusta 1948 (Belehradský dohovor) (predložená Komisiou) DÔVODOVÁ SPRÁVA 1. Priložený návrh na rozhodnutie Rady o podpísaní protokolu, ktorým sa mení a dopĺňa Belehradský dohovor, predstavuje právny nástroj na podpísanie protokolu, ktorým sa mení a dopĺňa dohovor o režime plavby na Dunaji z 18. augusta 1948 (Belehradský dohovor), Spoločenstvom. 2. Rada sa 6. júna 2007 rozhodla poveriť Komisiu rokovaním o pristúpení Európskeho spoločenstva k Dunajskej komisii. Pristúpenie by sa malo vykonať formou uzavretia protokolu, ktorým sa mení a dopĺňa Belehradský dohovor, v kontexte procesu jeho revízie, ktorý prebieha už niekoľko rokov. Rokovania v prípravnom výbore pre revíziu belehradského dohovoru prebiehali v úzkej konzultácii s osobitným výborom vytvoreným podľa článku 300 ods. 1 Zmluvy o ES a najmä s členskými štátmi EÚ, ktoré sú zmluvnými stranami Belehradského dohovoru. Prípravný výbor sa zhodol na konečnom znení pozmeňujúceho a doplňujúceho protokolu vrátane návrhu revidovaného Belehradského dohovoru 6. júna 2008. Po istých technických úpravách konečné znenie bude k dispozícii v septembri/októbri 2008, aby sa pripravilo na podpis na diplomatickej konferencii, ktorá sa bude konať v Belehrade 20. - 21. novembra 2008. Súčasný návrh neprejudikuje konečné znenie pozmeňujúceho a doplňujúceho protokolu vrátane revidovaného Belehradského dohovoru. 3. Hlavným cieľom revidovaného Belehradského dohovoru je modernizovať Dunajskú komisiu posilnením jej regulačných a operačných možností, pričom konečným cieľom je podpora vnútrozemskej vodnej dopravy na Dunaji, ktorej potenciál nie je dostatočne využívaný. Okrem toho členstvo Európskeho spoločenstva v Dunajskej komisii uľahčí prijatie zosúladených pravidiel týkajúcich sa vnútrozemskej vodnej dopravy na Dunaji. 4. Komisia žiada Radu, aby začala procedúru vedúcu k podpisu tohto pozmeňujúceho a doplňujúceho protokolu na základe priloženého návrhu. 5. Procedúra vedúca k podpisu pozmeňujúceho a doplňujúceho protokolu sa nachádza v prvej vete prvého pododseku článku 300 ods. 2 Zmluvy o ES, kde sa stanovuje, že podpis pozmeňujúceho a doplňujúceho protokolu v mene Európskeho spoločenstva musí byť predmetom osobitného rozhodnutia Rady. 6. V ďalšom osobitnom kroku, ktorý sa uskutoční po podpísaní pozmeňujúceho a doplňujúceho protokolu, Komisia navrhne Rade, aby uzavrela pozmeňujúci a doplňujúci protokol, po získaní súhlasu Európskeho parlamentu, v súlade so štvrtou alternatívou v druhom pododseku článku 300 ods. 3 Zmluvy o ES. Vstup do platnosti revidovaného Belehradského dohovoru si vyžaduje ratifikáciu všetkými zmluvnými stranami. 7. V súlade s tým Komisia žiada Radu, aby poverila podpredsedu Európskej komisie pána Antonia Tajaniho podpísaním pozmeňujúceho a doplňujúceho protokolu v zastúpení Európskeho spoločenstva. Návrh ROZHODNUTIE RADY o podpísaní protokolu, ktorým sa mení a dopĺňa dohovor o režime plavby na Dunaji z 18. augusta 1948 (Belehradský dohovor) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 71 v spojení s prvou vetou jej článku 300 ods. 2, so zreteľom na návrh Komisie[1], keďže: (1) Rokovania so zmluvnými stranami Belehradského dohovoru o jeho revízii vrátane pristúpenia Európskeho spoločenstva k Dunajskej komisii sa skončili […]. S výhradou jeho možného neskoršieho uzavretia by sa pozmeňujúci a doplňujúci protokol preto mal podpísať v mene Európskeho spoločenstva, ROZHODLA TAKTO: Jediný článok Predseda Rady sa oprávňuje určiť osoby splnomocnené podpísať v mene Európskeho spoločenstva protokol, ktorým sa mení a dopĺňa dohovor o režime plavby na Dunaji z 18. augusta 1948 (Belehradský dohovor), s výhradou jeho možného neskoršieho uzavretia. V Bruseli Za Radu predseda [1] Ú. v. EÚ C , , s. .